בית פוריכ

הכניסה לבית פוריכ
בית פֿוּרִיכּ (בערבית: بيت فوريك) היא עיירה פלסטינית בנפת שכם שבשומרון, כתשעה קילומטרים דרומית-מזרחית לשכם. יש המזהים אותה עם היישוב היהודי פֶּרֶךְ, שהתקיים בתקופת המשנה בשומרון ונודע באגוזיו ובשקדיו המשובחים, "אגוזי פֶּרֶך".

בשנת 2017 מנתה אוכלוסיית העיירה 13,477 תושבים, לפי פרסומי הלשכה הפלסטינית המרכזית לסטטיסטיקה.

העיירה אינה מחוברת לרשת המים, ואלה מסופקים באמצעות מכליות.

==היסטוריה==

נויבאואר וחוקרים אחרים הציעו לזהות את בית פוריכ עם היישוב פֶּרֶךְ, שמוזכר במשנה מספר פעמים בהקשר לאגוזים שנקראו על שם היישוב (לצד היישוב בדן, המזוהה עם אל-באד'אן ונמצא גם הוא בנפת שכם של ימינו)<ref>Neubauer, 1868, p. [https://archive.org/stream/lagographiedutal00neub#page/275/mode/1up 275]; Conder and Kitchener, 1882, SWP II, p.[https://archive.org/stream/surveyofwesternp02conduoft#page/229/mode/1up 229]</ref><ref>Conder, 1877, p. [https://archive.org/stream/quarterlystateme09pale#page/n38/mode/1up 29]</ref>. עד המאה ה-19 גדלו באזור הכפר אגוזי מלך משובחים. הארכאולוג הצרפתי פליקס-מארי אבל העדיף לזהות את פרך עם הכפר פרח'ה<ref name="Dauphin848">Dauphin, 1988, p. 848</ref>.

קונדר הציע לזהות את בית פוריכ עם כפר באותו השם שהופיע בכרוניקה השומרונית, וכותב ששומרונים ישבו במקום במאה השביעית.<ref>Conder, 1876, p.[https://archive.org/stream/quarterlystateme07pale#page/196/mode/1up 196]</ref>. המקום נזכר גם בתולידה וכן בקונטינואטיו של הכרוניקה השומרונית של אבו אל-פתח.<ref name=":0"></ref>

בשל המפגעים הרבים שיצאו מהכפר הטיל צה"ל משנת 2001 ועד לשנת 2008 כתר על בית פוריכ ועל הכפר הסמוך בית דג'ן, והמעבר התאפשר רק דרך מחסום בית פוריכ.

ב-22 באוגוסט 2011 עתר ראש המועצה לבג"ץ, בדרישה לאפשר לתושבים גישה לאדמותיהם החקלאיות הסמוכות להתנחלות איתמר ומאחזיה השונים, גישה שנמנעה מהם במשך כעשור. כעבור שנה התאפשרה מחדש הגישה לאדמות, לאחר שהתברר שהצו האוסר על הגישה הוצא לאחר הגשת העתירה.

ב-2007 הוקמה בכפר אנדרטה לזכרם של סדאם חוסיין, צאצאיו, וחבריו השהידים<ref></ref><ref></ref>.

==אירועי אלימות בכפר ובסביבתו==
מהכפר יצאה "חוליית בית פוריכ" שעסקה בטרור בשומרון ובמרכז הארץ. בשנת 1970 חיסל צוות של חיילי צה"ל המחופשים לערבים את החוליה.

ב-26 באוקטובר 1998 רצח גור האמל, תושב איתמר השכנה, את אחמד סולימאן חטאטבה, בן 68, תושב בית פוריכ שעסק בעיבוד אדמתו. הרוצח נדון למאסר עולם.

ב-29 למאי 2002 יצא מחבל מהכפר אל ההתנחלות הסמוכה איתמר, שם רצח ביריות שלושה נערים בישיבה התיכונית "חיצים" ופצע שניים נוספים<ref></ref>.

ב-26 לדצמבר 2003 עצרו חיילי צה"ל שני פעילי החזית העממית מתושבי הכפר, בטענה שהתכוונו לבצע פיגוע תופת. המעצר נעשה יום לאחר הפיגוע בתחנת האוטובוס במחלף גהה במהלכו רצח מחבל אחר מהכפר ארבעה ופצע שישה עשר בני אדם<ref></ref>.

ב-1 באוקטובר 2015 נרצחו בסמוך לכפר איתם ונעמה הנקין שנסעו ברכבם עם ארבעת ילדיהם.

אנדרטה בבית פוריכ
ב-11 ביוני 2016 נהרג תושב הכפר מירי חיילים במחסום הכניסה לכפר. לפי דובר צה"ל, ההרוג נורה כשניסה לתקוף חיילי צה"ל בסכין, הפלסטינים דיווחו כי האיש היה מעורער בנפשו ולא נשא סכין.

באנדרטה שבכפר מונצחים כ-90 מתושבי הכפר שנהרגו מאז מלחמת ששת הימים: במהלך הפגנות והפרות סדר, פעולות טרור, בני הכפר שנהרגו באירועי ספטמבר השחור וכאלו שנהרגו בידי מתנחלים.

==גאוגרפיה==
רכס ההר שעליו בנוי הכפר, רכס ג'דוע, ממוקם על קו פרשת המים הארצי. באזור הכפר, נובעים מעיינות שכבה רבים. מצפון לכפר ממוקמת בקעת בית דג'ן המשמש לגידולי דגנים וירקות.

אזור הכפר ידוע באגוזיו המשובחים, הסיבה לאיכותם של האגוזים היא כי קור גורם להשבחת האגוזים, יחד עם אדמת סחף עמוקה. האזור מצוי בבקעת בית דגן, שהיא עמק גבוה וקריר, עם אדמת סחף עמוקה. מכיוון שההרים מסביבו גבוהים יותר, אוויר קר גולש מההרים לעמק והטמפרטורות בו בלילה נמוכות מההרים שסביבו.

==קישורים חיצוניים==

==הערות שוליים==

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שומרוניים לשעבר